संगठन के नाम पर वसूली का आरोप
संगठन के नाम पर छात्रावासों में अवैध वसूली हो रही है। यह शिकायत अधीक्षकों ने कलेक्टर से की है। कलेक्टर ने जांच के निर्देश आदिवासी सहायक आयुक्त को दिए हैं।
छात्रावास अधीक्षक बबीता निगम, शिवबाला जानी, सरस्वती धीमान एवं जी.आर. दड़िंग ने वासुदेव मईड़ा एवं चंद्रशेखर लश्करी पर अवैध वसूली का आरोप लगाते हुए बताया कि दोनों छात्रावास में आए और खुद को अजाक्स का पदाधिकारी बताते हुए 10 हजार रुपए मांगे। नहीं देने पर पद से हटाने की धमकी दी। उन्होंने आरोप लगाया कि पूर्व में भी ये दोनों अवैध राशि वसूल चुके हैं। इनके खिलाफ कार्रवाई की जाए।
साबित करें
अजाक्स जिलाध्यक्ष वासुदेव मईड़ा ने बताया आरोप निराधार हैं। अधीक्षक यह साबित कर बताएं कि उनसे कब, कहां रुपए मांगे। बगैर किसी तथ्य के किसी पर भी ऐसे आरोप नहीं लगाना चाहिए। सचिव चंद्रशेखर लश्करी ने बताया 20-20 साल से अधीक्षक एक ही स्थान पर जमे हुए हैं। इसका मुद्दा परामर्शदात्री समिति में उठाया था। इस पर इस तरह की शिकायतें की जा रही हैं। जो भी आरोप लगाए जा रहे हैं वो गलत हैं। आरोप साबित करें।
जांच करवाई जा रही है -सहायक आयुक्त प्रशांत आर्य ने बताया शिकायत मिली थी। बाजना उत्कृष्ट स्कूल के प्राचार्य से जांच कराई जा रही है। रिपोर्ट आने के बाद कार्रवाई की जाएगी।
छात्रावास अधीक्षकों ने की अवैध वसूली की शिकायत
hin_Deva hin_Deva hin_Deva hin_Deva hin_Deva hin_Deva hin_Deva